jkorsvik/nowiki_second_scrape_merged huggingface dataset:
Ken Kesey

Kenneth Elton «Ken» Kesey (født 17. september 1935 i La Junta i Colorado i USA, død 10. november 2001 i Eugene i Oregon) var en amerikansk forfatter. Han er mest kjent som forfatteren av romanen Gjøkeredet, One flew over the cuckoo's nest, som kom ut i 1962.


== Liv og virke ==


=== Bakgrunn ===
Ken Kesey ble født i Colodado, men vokste opp i Springfield i Oregon. Han  studerte en tid ved på University of Oregons  journalistskole og tok eksaman i språk- og kommunikasjonsvitenskap i 1957. Etter en tids opphold i Los Angeles ble han i 1958 tildelr et stipend fra Woodrow Wilson-stiftelsen; men da han manglet forutsetninger for å ta en mastereksamen i engelsk, meldte han seg til et kurs i kreativt skriving.


=== Hippie, forfatter ===
Han ble så farmer, hippie og forfatter. Alt fra slutten av 1950-tallet hadde han eksperimentert med  psykedeliske rusmidler som LSD og psilocybin og var kjent for legendariske fester der det fløt av narkotika og ble gjort psykideliske eksperimenter, såkalte «Acid Tests». 
Gjøkeredet: Mens han arbeidet på et mentalsykehus i 1961, deltok han i eksperimenter med narkotika, og dette inspirerte ham til å skrive Gjøkeredet, som ble til filmen Gjøkeredet, regissert av Miloš Forman i 1975. Denne filmen så han selv aldri, men beklaget at filmen - i motsetning til hans bok - ikke så handlingen fra Chief Bromdens perspektiv. 
Sometimes a Great Notion: I 1964 utkom Keseys andre bok, Sometimes a Great Notion. Boken ble fiilmatisert i 1970 av Paul Newman (altså før Gjøkeredet). 
Sammen med sin kompisgjeng, The Merry Pranksters, dro han i 1964 rundt i landet i en malt, gammel skolebuss og stilte i stand opptog, en reise som beskrives i Tom Wolfes bok Electric Kool-Aid Acid Test (1968) og i Keseys egen The Further Inquiry.
Etter en rekke rettssaker på grunn av besittelse av narkotika, flukt til Mexico og en betinget straff deretter, trakk Kesey seg tilbake til sin gård ved Eugene i Oregon.
Han skrev så sin tredje roman, Sailors Song, flere fortellinger og teaterstykker der hans liv med Merry Pranksters ble skildret.


== Referanser ==


== Eksterne lenker ==
(en) Offisielt nettsted 
(en) Ken Kesey – kategori av bilder, video eller lyd på Commons 
(en) Ken Kesey på Internet Movie Database 
(en) Ken Kesey hos The Movie Database 
(en) Ken Kesey hos Internet Broadway Database 
(en) Ken Kesey på Discogs 
(en) Ken Kesey på MusicBrainz 
(en) Ken Kesey på Songkick 
(en) Ken Kesey på AllMusic 
(en) Ken Kesey hos American National Biography
Håkon Øverås

Se også forfatteren Håkon ØvreåsHåkon Øverås (født 14. juni 1962) er en norsk filmprodusent. Han startet filmkarrieren på New York University, Tisch School of the Arts, der han spesialiserte seg i klipping og produksjon. Han lager spillefilmer, reklamefilmer og musikkvideoer.Øverås er partner i 4 1/2 Film og har blant annet produsert spillefilmene United (2003), Radiopiratene (2005) Lønsj (2008), Keeper'n til Liverpool (2010) Kong Curling (2011), 90 minutter (2012) og Jakten på Berlusconi (2014). Han har klippet spillefilmene Ti Kniver i Hjertet (1994), Insomnia (1995) og Jakten på Nyresteinen (1996)


== Referanser ==


== Eksterne lenker ==
(en) Håkon Øverås på Internet Movie Database 
(da) Håkon Øverås på Filmdatabasen 
(en) Håkon Øverås hos The Movie Database
Crispy pata

Crispy pata er en filippinsk rett som betår av fritert griselabb med sprø svor, servert med en dipp av soya og eddik.


== Referanser ==
Baye Baye

Baye-Baye er en filippinsk kald rett laget av nyinnhøstet palayris. Den er lokal spesialitet fra Pavia i provinsen Iloilo og fra Dumaguete City i provinsen Negros Oriental. I oppskriften inngår også skav av ung kokosnøtt og knuste maiskorn eventuelt knust pinipig (ung ris).  


== Referanser ==
Kakot

Kakot var en tsjuktsjer fra tsjuktsjerhalvøya som Roald Amundsen ga arbeid som altmuligmann på skuta «Maud» i 1920. Han forsvant en periode i 1921, men kom tilbake og var med på resten av Maud-ekspedisjonen.Kakot var enkemann og hadde en fireårig datter som vokste opp hos sin onkel. En dag viste Kakot fram datteren til Roald Amundsen. Hun var i dårlig fysisk forfatning og Amundsen tok henne til seg og kalte henne Kakonita (Kakonitta). Roald Amundsen tok henne med til Norge i 1921 sammen med en annen ung jente, Camilla Carpendale. Kakonita ble innskrevet på skole i Norge og ble værende til 1925 da hun ble sendt tilbake til tsjuktsjerhalvøya hvor hun bodde sammen med Carpendale-familien. Hun skal ikke ha vendt tilbake til sin far.


== Referanser ==
Indukti

Indukti er et progressiv metal-band fra Polen, etablert i 1999. På Induktis debutalbum, S.U.S.A.R., var Mariusz Duda fra det polske bandet Riverside med som vokalist.
Indukti har blant annet opptrådt på festivalene NEARfest i 2007 og Baja Prog-festivalen i 2007. Deres andre album, IDMEN, kom 24. juli 2009.


== Medlemmer ==
Wawrzyniec Dramowicz – trommer
Ewa Jablonska – fiolin
Piotr Kocimski - gitar
Maciej Jaskiewicz – gitar
Andrzej Kaczynski – bass


== Diskografi ==
Mytrwa (2002, EP)
S.U.S.A.R. (2004)
Mutum (2008, EP)
IDMEN (2009)


== Kilder ==
Induktis offisielle nettssted. (Hentet august 2007.)
Vera. Lords of Metal E-Zine. (Hentet august 2007.)


== Eksterne lenker ==
(en) Offisielt nettsted 
(en) Indukti – kategori av bilder, video eller lyd på Commons 
(en) Indukti på Discogs 
(en) Indukti på MusicBrainz 
(en) Indukti på Encyclopaedia Metallum 
(en) Indukti på Spotify 
(en) Indukti på Songkick 
(en) Indukti på Last.fm 
(en) Indukti på AllMusic 
(en) Indukti på MySpace
Resusci Anne

Resusci Anne, også kjent som Rescue Anne og «Annedukken», er en treningsdukke for hjerte-lunge-redning (tidligere ofte omtalt som munn-til-munn-metoden) utviklet av Laerdal Medical i Stavanger. Dukken ble første gang lansert i 1960, og ansiktet var da modellert av billedhuggeren Emma Matthiasen. Dukken har siden blitt videreutviklet mange ganger og finnes i dag i flere ulike varianter, fra den helt enkle til teknisk avanserte utgaver.
Treningsdukken har normal menneskestørrelse og bærer utseendet til en ung kvinne. Ansiktet er formet etter avtrykk av dødsmasken til en ukjent pike funnet livløs i elven Seinen i Paris på slutten av 1800-tallet.


== Referanser ==
Formel 3 Masters

Formel 3 Masters (engelsk: Masters of Formula 3) er et Formel 3-løp som blir arrangert årlig, vanligvis på Circuit Park Zandvoort i Nederland. På grunn av støyrestriksjoner i Zandvoort-området ble løpene i 2007 og 2008 kjørt på den belgiske Zolder-banen, men fra 2009 var løpet tilbake på Zandvoort.Masters ble startet i 1991 som et internasjonalt møte mellom førere fra forskjellige nasjonale mesterskap i Europa. Ettersom FIA's Europeiske Formel 3 Cup var blitt kansellert etter 1990-sesongen ble Masters det uoffisielle Europeiske Formel 3-mesterskapet. Mange framtidige Formel 1-stjerner kjørte og vant i Masters, som for eksempel David Coulthard, som vant det aller første Masters-løpet.
I 1999 nominerte FIA løpet i Pau, som var en del av det franske F3-mesterskapet, som den nye Europeiske Cupen, men Masters beholdt sin status blant kommende racingstjerner over hele Europa, og førere fra de britiske, franske, tyske og italienske mesterskapene fortsatte å komme til Zandvoort. Da det franske og tyske mesterskapene ble slått sammen til Formel 3 Euro Series i 2003 var Masters ikke med på kalenderen, men løpets stilling som det fremste internasjonale Formel 3-løpet i Europa var ikke truet. 


== Resultater ==


== Referanser ==
Posthorn (kjennetegn)

Posthorn brukes som kjennetegn for postvirksomhet i form av en grafisk figur. Kjennetegnet er en stilisering av det virkelige posthornet som ble brukt for å varsle ved postombæring i tidligere tider.
Posthorn er brukt som kjennetegn i en rekke europeiske land, i Sverige allerede fra 1600-tallet. Det forekommer både frittstående og inkludert i andre kjennetegn som flagg («postflagg») og våpenskjold for statlige organer, kommuner og private.
Stiliseringen av posthornet varierer fra en naturalisisk avbildning til Posten Norges logo siden 2008, der posthornet er nesten ugjenkjennelig. Posthorn kan bli gjengitt med munnstykket mot høyre eller venstre, med bånd ved håndgrepet, med lynstråler og på andre måter. For statlige postverk i monarkier har det vært vanlig med en stilisert kongekrone med bøyler, plassert over posthornet, bl.a. i Danmark og Sverige. Dette ble i 2008 sløyfet i Norge.
Posthorn som kjennetegn blir brukt på bl.a. skilt, kjøretøy, uniformer, trykksaker, informasjonsmateriell, annonsering og lignende.
Det stiliserte posthornet er brukt på frimerker, særlig i Norge med en lang, sammenhengende tradisjon for posthornfrimerker.

		
		
		
		
		


== Litteratur ==
Hans Cappelen: «Heraldikk på norske frimerker», Norsk Filatelistisk Tidsskrift nr. 10, 1988, side 486-492, og i Heraldisk Tidsskrift, (59/428 =) bind 6, København 1985-89, side 428-438
Ann Romney

Ann Lois Romney (født Ann Lois Davies 16. april 1949 i Detroit, Michigan) er kona til den amerikanske forretningsmannen og politikeren Mitt Romney, som var presidentkandidat for Det republikanske partiet i det amerikanske presidentvalget 2012. Fra 2003 til 2007 var hun Massachusetts' førstedame.
Ann og Mitt Romney giftet seg 21. mars 1969 da hun var 19 og han var 22. Paret har fem sønner som er født mellom 1970 og 1981.Ann Romney har studert ved Brigham Young University og Harvard University Extension School. Hun tok en Bachelor of Arts-grad med spesiallisering i fransk språk.
Hun ble diagnostisert med multippel sklerose i 1998, men har forholdsvis milde symptomer på sykdommen. I 2008 fikk hun påvist brystkreft og gjennomgikk en operasjon.
28. oktober 2011 var Ann Romney en av hovedtalerne under republikanernes landsmøte etter Mitt Romney var nominert til partiets presidentkandidat. Hun fokuserte på kvinner og mødre, familiens historie og hennes tro på Romney som den beste til å lede USA.


== Referanser ==


== Eksterne lenker ==
(en) Ann Romney – kategori av bilder, video eller lyd på Commons 
(en) Ann Romney på Internet Movie Database 
(en) Ann Romney på Twitter
Makode Linde

Makode Alexander Joel Linde (født 28. juni 1981) er en svensk kunstner, musiker och dj, bosatt i Berlin. Linde er nest yngst i en søskenflokk på seks. Han har studert kunst på Konstfack, Californian College of Art og Kungliga konsthögskolan.Lindes kunst fikk internasjonal oppmerksomhet som følge av en tilstelstelning på Moderna museet i Stockholm i april 2012. Til 75-årsfeiringen av Konstnärernas riksorganisation deltok han med en kake som han kalte Painfull Cake. Kaken hadde form av en svart Venus fra Willendorf, og besto også av kunstnerens eget hode sminket som en klassisk negerkarikatur, en såkalt «golliwogg» som minner om «blackface».
Da første kakebit ble skåret av det som forestilte kvinnens underliv skrek kunstneren. Dette ble videofilmet og effekten ble spesielt stort ved at det var det var den svenske kulturminister Lena Adelsohn Liljeroth som skar første bit. Mange betraktet kunstverket som rasistisk og hendelsen ble anmeldt til den svenske Justitieombudsmannen. Afrosvenskarnas riksförbund krevde kulturministerens avgang. Makonde Linde mente beskyldningene om rasisme skyldtes at kunstverket ble misforstått og hevdet det symbolsk skildret hvordan hvite mennesker forbruker svarte, skjærer i stykker kroppene deres og forsyner seg.


== Referanser ==
McCarran internasjonale lufthavn

McCarran internasjonale lufthavn (IATA: LAS, ICAO: KLAS, FAA LID: LAS) er en internasjonal flyplass i byen Paradise rett utenfor storbyen Las Vegas i delstaten Nevada i USA. Flyplassen ligger 8 km sør for Sentrum i Las Vegas. McCarran internasjonale lufthavn er den viktigste flyplassen for de amerikanske flyselskapene Southwest Airlines og Allegiant Air. Fra oktober 2015 opererer Norwegian med flyruter til Oslo-Gardermoen og København . Flyplassen er oppkalt etter den tidligere senatoren i Nevada, Pat McCarran.
I 2012 var McCarran internasjonale lufthavn verdens 24. største flyplass etter passasjerer og den åttende største i verden etter flybevegelser. I 2012 var det 40 799 830 passasjerer innom flyplassen, samt 527 739 flybevegelser.De første elleve månedene av 2009 reiste 38,3% av alle passasjerene med Southwest Airlines, mens 11,8% reiste med US Airways, 6,9% med United Airlines, 5,6% med Delta Air Lines og 5,5% med American Airlines.


== Til Skandinavia ==
Norwegian Air Shuttle startet opp rute til København 10. november 2015, og starter rute til Oslo-Gardermoen 1. november 2016.


== Travleste innenlandsruter ==


=== Største utenlandske flyselskaper ved LAS ===


== Referanser ==


== Eksterne lenker ==
(en) Offisielt nettsted 
(en) McCarran International Airport – kategori av bilder, video eller lyd på Commons 
Historien til McCarran internasjonale lufthavn Arkivert 16. mars 2011 hos Wayback Machine., onlinenevada.org
George Allen

George Felix Allen (født 8. mars 1952) er en amerikansk, republikansk politiker. Han var guvernør i Virginia fra 1994 til 1998 og satt i Det amerikanske senatet for Virgiania fra 2001 til 2007. Han var kandidat til Senatet i 2012.
I 2007 tapte han gjenvalg til Senatet til demokraten Jim Webb. En medvirkende årsak var at han kom med det som ble oppfattet som en rasistisk slengbemerkning til en person som jobbet for Jim Webb.
Allen ble deretter Reagan Ranch Presidential Scholar ved Reagan Ranch Board of Governors of Young America's Foundation.
I 2012 erklærte George Allen at han på nytt ville stille til valg til det amerikanske senatet. Jim Webb hadde frasagt seg gjenvalg og George Allen møtte tidligere guvernør Tim Kaine som sin demokratiske motstander i et valg som ut fra meningsmålinger lå ann til å bli svært jevnt. Kaine vant eventuelt valget med 52,87% av stemmene mot Allens 46,96%.


== Referanser ==


== Eksterne lenker ==
(en) George Allen (U.S. politician) – kategori av bilder, video eller lyd på Commons 
(en) George Allen på Internet Movie Database 
(en) George Allen på Twitter 
(en) George Allen på Facebook 
(en) George Allen hos Amerikas forente staters kongress' biografiske kartotek 
(en) About George Allen, Offisiell hjemmeside, George Allen for US Senate, hentet 16. august 2012
Manuel Valls

Manuel Carlos Valls Galfetti (fransk: [ma.ny.ɛl vals], katalansk: [mənuˈɛɫ ˈβaʎs], født 13. august 1962 i Barcelona) er en fransk-spansk, sosialistisk politiker. Han var statsminister i Frankrike fra 31. mars 2014 til 6. desember 2016. Valls ble fransk statsborger i 1982.


== Liv og virke ==


=== Bakgrunn ===
Manuel Valls er sønn av den katalanske far Xavier Valls (1923–2006) og hans hustru, den sveitsiske pedagogen, Luisangela Galfetti. På grunn av familiebakgrunnen ble han firspråklig allerede i oppveksten (fransk, italiensk, katalank, spansk), som var i det venstreorienterte parisiske intellektuelle miljø.Valls studerte historie ved Université Panthéon-Sorbonne. I 1982 ble han fransk statsborger. I 1987 gitet han seg med Nathalie Soulié. Paret fikk fire barn. I 2010 ble Valls gift for annen gang, med fiolinisten Anne Gravoin.


=== Politisk karrière ===
Valls var innenriksminister i regjeringen til Jean-Marc Ayrault fra 16. mai 2012, til han ble statsminister i 2014. Han var medlem av den franske nasjonalforsamlingen 2002–2012 og borgermester i Évry 2001–2012.
Han var rådgiver for statsminister Michel Rocard, med ansvar for spørsmål knyttet til ungdom fra 1988 til 1991. Fra 1991 til 1997 var han kommunikasjonsrådgiver for statsminister Lionel Jospin.Manuel Valls var kandidat til å bli sosialistpartiets kandidat til det franske presidentvalget i 2012. Han havnet på femteplass i første runde og støttet kandidaturet til François Hollande i annen runde.I desember 2016 kunngjorde Valls at han ville forsøke å bli president. Han trakk seg derfor som statsminister. Han ble 6. desember 2016 etterfulgt som statsminister av Bernard Cazeneuve. Valls tapte imidlertid sosialistpartiets primærvalg til Benoît Hamon.I mai 2019 ble han valgt inn i byrådet i Barcelona. 


=== Privat ===
Manuel Valls er en uttalt tilhenger av fotballklubben F.C. Barcelona. Hans navnebror og fetter av hans far, har skrevet melodien til klubbens hymne.


== Referanser ==
Bristol Hercules

Bristol Hercules var en 14-sylindret to-rads stjernemotor for fly, konstruert av Roy Fedden og produsert av Bristol Engine Company fra 1939. Det var den første av deres konstruksjoner med enkel sleideventil (engelsk single sleeve valve; type Burt-McCollum eller Argyll) som ble tatt i bruk i stor stil, særlig for å besørge fremdrift i mange britiske flytyper som ble produsert midt under andre verdenskrig.
Bristol Hercules var luftkjølt, og hadde en ytelse på mellom 1 290 og 1 735 hestekrefter (henholdsvis 960 kW og 1 294 kW), avhengig av variant. Den ble produsert i over 57 400 eksemplarer og ble brukt i flere kjente fly under andre verdenskrig, blant annet jagerflyet Bristol Beaufighter og bombeflyet Handley Page Halifax.


== Spesifikasjoner (Hercules II) ==
Data fra Lumsden.


=== Generelle egenskaper ===
Type: Luftavkjølt, 14-sylindret firetakts stjernemotor med to rader og forkompressor
Sylinderdiameter: 146 mm
Slaglengde: 165 mm
Slagvolum: 38,7 l
Lengde: 1 350 mm
Diameter: 1 397 mm
Tørrvekt: 875 kg
Designet av: Roy Fedden


=== Komponenter ===
Ventiler: Tannhjulsdrevne sleideventiler med fem porter per sleide – tre innsugsporter og to avgassporter
Kompressor: Ett-trinns sentrifugalkompressor
Drivstoffsystem: Claudel-Hobson forgasser
Drivstofftype: Bensin med oktantall 87
Kjølesystem: Luftavkjølt
Reduksjonsgir: Farman-planetgir, reduksjonsforhold 0,44:1


=== Ytelse ===
Effekt: 1 290 hk (949 kW) ved 2 800 o/min for takeoff
1 376 hk (1 012 kW) ved 2 750 o/min ved 1 220 m (4 000 ft)
Spesifikk effekt: 26,15 kW/l (0,58 hk/in³)
Kompresjonsforhold: 7,0:1
Spesifikt drivstofforbruk: 261 g/(kW·h) (0,43 lb/(hk·h))
Effekt/vekt-forhold: 1,16 kW/kg (0,71 hk/lb, 1,57 hk/kg)


== Referanser ==


=== Fotnoter ===


=== Bibliografi ===
Bridgman, Leonard, ed. Jane's All The World's Aircraft 1945–1946. London: Samson Low, Marston & Company, Ltd 1946.
Gunston, B. (1995) Classic World War II Aircraft Cutaways. Osprey. ISBN 1-85532-526-8
Gunston, Bill. World Encyclopedia of Aero Engines. Cambridge, England. Patrick Stephens Limited, 1989. ISBN 1-85260-163-9
Lumsden, Alec. British Piston Engines and their Aircraft. Marlborough, Wiltshire: Airlife Publishing, 2003. ISBN 1-85310-294-6.


== Eksterne lenker ==
(en) Bristol Hercules – kategori av bilder, video eller lyd på Commons 
Bristol Hercules' virkemåte (3D-animasjon) – YouTube
Start av en Hercules-motor for første gang etter 30 år – YouTube
Bilde av girsystemet for sleideventilene
Safety through engine development testing (en reklame for Hercules i Flight fra 1948) – flightglobal.com (engelsk)
600 Hours between overhaul (en reklame for Hercules i Flight fra 1948) – flightglobal.com (engelsk)
RC Strasbourg

Racing Club de Strasbourg, også kjent som kun RC Strasbourg, er en fransk fotballklubb. Klubben ble grunnlagt i 1906, og ligger i Strasbourg i Alsace-regionen. I 2010/11 sesongen gikk klubben konkurs og ble kastet ned til Championnat de France Amateurs 2 fra 3. divisjon. De har nå kjempet seg tilbake og spiller for øyeblikket i Ligue 1.
Den tidligere spilleren og nåværende treneren Arsene Wenger spilte på denne klubben fra 1978 til 1981, men fikk bare noen få kamper.


== Meritter ==
Ligue 1: (1) 1979
Ligue 2: (2) 1977, 1978
Coupe de France: (3) 1951, 1966, 2001
Coupe de la Ligue: (2) 1997, 2005
UEFA Intertoto Cup (1): 1995


== Spillerstall ==
Oppdatert 1. februar 2023.


=== Utlånte spillere ===


== Kjente spillere med en fortid i klubben ==
 José Luis Chilavert
 Olivier Dacourt
 Youri Djorkaeff
 Raymond Domenech
 Dominique Dropsy
 Kévin Gameiro
 Frank Leboeuf
 Didier Six
 Arsène Wenger
 Mikael Dorsin


== Referanser ==


== Eksterne lenker ==
Offisielt nettsted 
(en) Racing Club de Strasbourg Alsace – kategori av bilder, video eller lyd på Commons
Portland internasjonale lufthavn

Portland internasjonale lufthavn (IATA: PDX, ICAO: KPDX, FAA LID: PDX) er en internasjonal flyplass i byen Portland i delstaten Oregon i USA. Flyplassen er både en offentlig flyplass og en militær flyplass (Oregon Air National Guard). Portland internasjonale lufthavn er Oregons klart største flyplass både etter transport av passasjerer og last. 90% av all passasjertransport og 95 % av all transport av last med fly i Oregon foregår via denne flyplassen. Flyplassen ligger rett ved elven Columbia. 
Portland internasjonale lufthavn er en viktig flyplass for de amerikanske flyselskapene Alaska Airlines og Horizon Air. Horizon Air har vedlikeholdsfasiliteter ved flyplassen. Det lille lokale flyselskapet SeaPort Airlines har hovedkontoret sitt ved flyplassen.


== Referanser ==


== Eksterne lenker ==
(en) Offisielt nettsted 
(en) Portland International Airport – kategori av bilder, video eller lyd på Commons
Cécile Duflot

Cécile Duflot (født 1. april 1975 i Villeneuve-Saint-Georges, Val-de-Marne) er en fransk politiker som representerer De Grønne. Hun har vært fransk minister for bolig og territorial likhet (fransk: Ministre de l’Egalité des Territoires et du Logement) i regjeringen til Jean-Marc Ayrault siden 16. mai 2012.
Cécile Duflot ble valgt til nasjonal sekretær (leder) for De Grønne i 2006, 33 år gammel og hadde denne posisjonen fram til juni 2012.


== Referanser ==


== Eksterne lenker ==
Offisielt nettsted 
(en) Cécile Duflot – kategori av bilder, video eller lyd på Commons 
Ministère de l’Egalité des territoires et du Logement, Offisiell side, hentet 16. august 2012
Salt Lake City internasjonale lufthavn

Salt Lake City internasjonale lufthavn (IATA: SLC, ICAO: KSLC, FAA LID: SLC) er en større internasjonal flyplass i Salt Lake City i delstaten Utah i USA. Salt Lake City internasjonale lufthavn er både en sivil og militær flyplass (Utah Air National Guard). Flyplassen ligger 6,5 kilometer fra sentrum av Salt Lake City. I 2010 var det totalt 21 016 686 passasjerer innom flyplassen, noe som gjør den til USAs 21. største flyplass etter antall passasjerer. Det var 362 654 take-off og landinger ved flyplassen i 2010, noe som tilsvarer 994 per dag. Salt Lake City internasjonale lufthavn er USAs femtende største flyplass etter flybevegelser og den tjuefjerde i verden.


== Referanser ==


== Eksterne lenker ==
(en) Offisielt nettsted 
(en) Salt Lake City International Airport – kategori av bilder, video eller lyd på Commons
Daifuku

Daifuku (大福) eller daifukumochi (大福餅) er en japansk myk riskake av mochi med søtt fyll, for eksempel an (japansk søt bønnesylte). Navnet betyr «stor lykke».


== Eksterne lenker ==
(en) Daifuku – kategori av bilder, video eller lyd på Commons
Ketupat

Ketupat er en risrett  fra Sørøstasia. Den er vanlig i Indonesia, Malaysia, Brunei og Singapore - og på Filippinene, der den heter bugnoy. Den serveres gjerne i høytider.
Den lages av ris innpakket i en pose av vevde palmeblader som så kokes. Når risen koker, ekspanderer kornene så at de fyller posen og risen komprimeres. Dette gir en karakteristisk form og konsistens. Ketupat serveres helst i sin forpakning og spises med rendang eller som tilbehør til satay (grillspyd).
Vurnon Anita

Vurnon San Benito Anita (født 4. april 1989) er en nederlandsk fotballspiller som spiller for RKC Waalwijk. Han har også spilt landskamper for Nederland.
Anita flyttet til Nederland med familien sin da han var åtte måneder gammel, men flyttet tilbake til Curaçao som seksåring. I 1997 flyttet han igjen til Nederland med familien og begynte å spille for Ajax i 2005 etter å ha spilt flere år på ungdomslaget deres. Han debuterte for Nederlands A-landslag 26. mai 2010 i en vennskapskamp mot Mexico. Den første landskampen i en tellende konkurranse fikk han 7. september 2010, da han spilte fra start i en EM-kvalifiseringskamp hjemme mot Finland.


== Referanser ==


== Eksterne lenker ==
(en) Vurnon Anita – FIFA 
(en) Vurnon Anita – UEFA 
(en) Vurnon Anita – Transfermarkt 
(en) Vurnon Anita – national-football-teams.com 
(en) Vurnon Anita – WorldFootball.net 
(en) Vurnon Anita – Soccerbase.com 
(en) Vurnon Anita – FootballDatabase.eu 
(en) Vurnon Anita – Soccerway 
(en) Vurnon Anita – EU-Football.info 
(en) Vurnon Anita – FBref